stanford-oval/wikipedia huggingface dataset:
מגדל פרישמן 46

| --- | --- |

המגדל ב-2014
 מידע כללי
 סוג:  רב-קומות, בית מגורים 
 על שם:  רחוב פרישמן (תל אביב)
 כתובת:  רחוב פרישמן 46,  תל אביב-יפו
 מיקום:   תל אביב-יפו
 מדינה:  ישראל ישראל
 הקמה ובנייה
 תקופת הבנייה:  2008–2012 (כ־4 שנים)
 תאריך פתיחה רשמי:  2013
 אדריכל:  יסקי מור סיון אדריכלים
 מידות
 גובה:  107 מטרים מטר
 קומות:  28
 קואורדינטות:  32°04′46″N 34°46′27″E﻿ / ﻿32.079551182496°N 34.774265769722°E﻿ / 32.079551182496; 34.774265769722
  (למפת תל אביב מוגדלת) מגדל פרישמן 46(למפת תל אביב רגילה) מגדל פרישמן 46(למפת גוש דן רגילה) מגדל פרישמן 46(למפת גוש דן מוגדלת) מגדל פרישמן 46
 
מגדל פרישמן 46 הוא גורד שחקים ברחוב פרישמן 46 שבשכונת הצפון הישן שבתל אביב. בנייתו הסתיימה בשנת 2012 והמגדל אוכלס ב-2013, גובהו הוא 107 מטרים והוא בעל 28 קומות.
הבניין

הבניין החל להיבנות ב-2008 והושלם ב-2012 כמגדל מגורים, בן 28 קומות הכוללות 78 יחידות דיור ונמצא כ־200 מטרים צפונית לכיכר דיזנגוף וכ-600 מטרים מזרח מחוף פרישמן.
המגדל עצמו שוכן בשכונת הצפון הישן באזור אתר המורשת העולמי של העיר הלבנה. המגדל בולט מאוד באזור וממנו נשקף נוף לאזור העיר הלבנה ולצפון הישן של תל אביב.
ראו גם

גורדי שחקים בישראל
מגדל רמז
הערות שוליים

המגדל ב-2018
יורם כנפו

| --- | --- |

 לידה:  26 בפברואר 1972 (בן 52) בית שאן, ישראל
 מדינה:  ישראל 
 השכלה:  האוניברסיטה העברית  המרכז הבינתחומי הרצליה  אוניברסיטת תל אביב
 השתייכות:   צבא הגנה לישראל
 תקופת הפעילות:  מ-1990
 דרגה:    תת-אלוף
 תפקידים בשירות
 מפקד גדוד 334  מפקד בא"ח תותחנים  מפקד עוצבת הרעם  מפקד עוצבת גולן  ראש מחלקת ארגון באגף התכנון  ראש מטה פיקוד הצפון  ראש מטה אגף כח האדם
 פעולות ומבצעים
 האינתיפאדה הראשונה  מבצע דין וחשבון  מבצע ענבי זעם    המערכה ברצועת הביטחון  האינתיפאדה השנייה    מלחמת לבנון השנייה  מבצע עופרת יצוקה  מבצע עמוד ענן    מבצע צוק איתן
 
יורם (אברהם) כנפו (נולד ב-26 בפברואר 1972) הוא קצין בצה"ל בדרגת תת-אלוף, המשמש ראש מטה אגף כוח האדם. קודם לכן שימש ראש מטה פיקוד הצפון, ראש מחלקת ארגון באגף התכנון, מפקד חטיבת האש 282, מפקד עוצבת הרעם, מפקד בא"ח תותחנים ומפקד גדוד 334 במלחמת לבנון השנייה.
ביוגרפיה

כנפו, נולד בבית שאן שם גדל עם עוד 5 אחים ואחות, למד במקיף דתי אורט בית שאן בשנים 1984 עד 1989 והתמחה באלקטרוניקה ומחשבים.
התגייס לצה"ל ב-1990, כלוחם בחיל התותחנים, עבר קורס מפקדי כיתות וקורס קציני תותחנים.
לאחר קורס הקצינים שובץ כקצין סיוע אש בגדוד 51 של חטיבת גולני במשך שנה. לאחר מכן שובץ בתפקיד קצין סיוע בעוצבת חירם בשנים 1994 עד 1995 והשתתף במבצע דין וחשבון בגבולה הצפוני של ישראל. בשנים אלו השתתף בהיתקלויות רבות, הוביל הפעלות אש מורכבות למטרת תקיפת כוח חזבאללה וחילוץ פצועים בתקופת שהיית צה"ל בלבנון.
בהמשך, בשנת 1995 שימש כמפקד סוללת איכון בעוצבת הגליל. בשנת 1996 שימש סגן מפקד גדוד 411 ("קרן") והשתתף במבצע ענבי זעם. בסיום התפקיד בשנת 1997 יצא כנפו ללימודי תואר ראשון במשפטים ומנהל עסקים במרכז הבינתחומי הרצליה והתמחה במערכות מידע.
לאחר סיום לימודיו, היה ראש מדור תותחנות במפקדת קצין תותחנים ראשי בשנים 2002 עד 2003 ובמקביל למד תואר שני במשפטים מאוניברסיטת תל אביב.
בשנים 2003 עד 2004 היה חניך בפו"ם ברק ולמד תואר שני בצבא וביטחון מהאוניברסיטה העברית בירושלים. בסיום הקורס מונה לקצין אג"ם באגד ארטילרי 215.
במלחמת לבנון השנייה פיקד על גדוד 334 ("הרעם"), לאחר מכן שימש מפקד בא"ח תותחנים ומפקד צוות במכללה לפיקוד טקטי.
בשנים 2011 עד 2014 פיקד על עוצבת הרעם. בשנתיים הראשונות בתפקיד שימש במקביל ראש מחלקת תורת חיל התותחנים ובשנה לאחר מכן היה חניך במב"ל.
באוגוסט 2014 מונה למפקד עוצבת גולן ושירת בתפקיד עד ספטמבר 2016.
בשנים 2016 עד 2018 היה ראש מחלקת ארגון באגף התכנון והארגון.
בשנת 2018 הועלה לדרגת תת-אלוף ומונה לראש מטה פיקוד הצפון.
ב-5 בספטמבר 2021, החל את תפקידו כראש מטה אגף כוח האדם.
ב-8 במאי 2024 פורסם כי סוכם לפרישה מצה"ל.
השכלה וחיים אישיים

כנפו מתגורר במושב כפר חיים שבמועצה האזורית עמק חפר, נשוי לאפרת מייקין כנפו ולהם שלושה ילדים. בוגר פו"ם ברק ומב"ל, בעל תואר ראשון במשפטים ומנהל עסקים מהמרכז הבינתחומי הרצליה, תואר בשני במשפטים מאוניברסיטת תל אביב ותואר שני בצבא וביטחון מהאוניברסיטה העברית בירושלים.
הערות שוליים

↑  יותם קניספל, אני הולך לבית שאן, אתר זרוע היבשה
↑  יורם כנפו, "התותחן שלא שב" - לזכרו של דגש מאהר שנפל באסון השייטת, באתר ישראל היום, 1 במאי 2017.
1 2  יהונתן שר, גשם של פלדה, אתר זרוע היבשה
↑  אל"מ יורם כנפו קיבל פיקוד על "עוצבת הגולן" – תמיד תותחן, באתר www.beithatothan.org.il
↑  אמיר בוחבוט‏, מינויים בצה"ל: המזכיר הצבאי לממשלה ימונה למפקד אוגדת עזה, באתר וואלה, 3 ביולי 2017
↑  יוסי יהושוע, יואב זיתון, פרסום ראשון: הרמטכ"ל הודיע לתא"ל עופר וינטר על שחרורו מצה"ל, באתר ynet, 8 במאי 2024
לירון רחל אמנו

| --- | --- |
אין תמונה חופשית
 לידה:  20 בפברואר 1983 (בן 41) מגדל העמק, ישראל 
 מדינה:  ישראל 
 תקופת הפעילות:  מ-2007 
 פרופיל ב-IMDb
 
לירון רחל אמנו (נולד ב-20 בפברואר 1983) הוא שחקן וקומיקאי ישראלי.
ביוגרפיה

רחל אמנו נולד וגדל במגדל העמק. בצה"ל שירת כצלם צבאי בחיל האוויר.
בסיום שירותו הצבאי עבר רחל אמנו לתל אביב והחל להופיע יחד עם השחקן מאור גולדשטיין באולם צוותא בתל אביב במסגרת דומינו גרוס תחת שם הבמה "מאור ולירון", צמד קומי שהקימו השניים מספר שנים קודם לכן. במהלך השנים הופיעו על במות ברחבי הארץ, תוכניות טלוויזיה ומערכוני אינטרנט.
בשנת 2007 השתתפו הצמד בתוכנית המערכונים "פרויקט ביפ", העפילו לגמר וזכו במקום הראשון יחד עם 4 צוותים נוספים, כפרס קיבלו תוכנית מערכונים נוספת בערוץ ביפ וברצועת הלילה של ערוץ 2 בשם "אין מה לראות". עם סגירת ערוץ ביפ החלו מאור ולירון יחד עם יוצרים נוספים לכתוב ולהשתתף בתוכנית מערכונים לערוץ יס קומדי בשם "מצב כפית".
בשנת 2010 השתתף בסדרה "עספור" בתפקיד טולדו שופט הכדורגל.
בהמשך השתתף גם בפסטיבל תיאטרון קצר בצוותא במחזה "מסיבה לזהבית", בפרסומות, סרטונים ובסדרות הטלוויזיה "חברות", "מי נתן לך רישיון", "נוסבאום וגולדשטיין", "מה שאתם בוחרים", "על הספקטרום" ועוד.
החל משנת 2015 ועד 2020 שיחק את בנצי בסדרה "רון".
בשנת 2017 שיחק בתפקיד הראשי בסרט זוכה ציון לשבח בפסטיבל לקולנוע ים תיכוני במונפלייה (צרפת) "אנא מן אל יהוד".
בשנת 2020 השתתף בסדרה "הטבח" בתפקיד שבתאי הדייג.
יצחק אלפסי (קצין)

| --- | --- |

אל"ם יצחק אלפסי במהלך מלחמת חרבות ברזל
 לידה:  ישראל ישראל
 מדינה:  ישראל 
 השתייכות:   צבא הגנה לישראל
 דרגה:    אלוף-משנה
 תפקידים בשירות
  מפקד גדוד 46   סגן מפקד חטיבה 401   מפקד עוצבת ראם  מפקד מגמת אוגדות בפיקוד ההכשרות והאימונים
 פעולות ומבצעים
 האינתיפאדה השנייה    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מלחמת חרבות ברזל
 
יצחק (איציק) אלפסי הוא קצין בצה"ל בדרגת אלוף-משנה, מפקד מגמת אוגדות בפיקוד ההכשרות והאימונים. קודם לכן
שירת כמפקד עוצבת ראם, מפקד גדוד 46 וסגן מפקד חטיבה 401.
ביוגרפיה

אלפסי התגייס לצה"ל ועבר מסלול הכשרה כלוחם, קורס מפקדי טנקים וקורס קציני שריון. לאחר מכן מונה למפקד מחלקה בפלוגה ג' בגדוד 46 סגן מפקד פלוגה ג' במלחמת לבנון השנייה ומפקד פלוגה ב' בגדוד 46.
בשנת 2017 הועלה לדרגת סא"ל ומונה למפקד גדוד 46 וכיהן בתפקיד עד שנת 2019. בהמשך מונה לסגן מפקד חטיבה 401. באוגוסט 2022 הועלה לדרגת אל"ם ומונה למפקד עוצבת ראם,  ופיקד על החטיבה במהלך מלחמת חרבות ברזל.
ב-18 במרץ 2024 פורסם שימונה למפקד מגמת אוגדות בפיקוד ההכשרות והאימונים.
הערות שוליים

↑  טקס חילופי מח"טים, באתר Facebook
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
אלפסי שני מימין בהערכת מצב בחוף נצרים במלחמת חרבות ברזל
אארמקי MB-339

אָאֶרְמָקִי MB-339 (באיטלקית: Aermacchi MB-339) הוא מטוס סילון חד-מנועי איטלקי המשמש מטוס קרב, אימון ואווירובטיקה. ה-339 הוא גרסה משופרת ומתקדמת של המטוס אארמקי MB-326.
טיסת הניסוי הראשונה של המטוס נערכה ב-12 באוגוסט 1976, וטיסת הבכורה והתחלת האספקה לחיל האוויר האיטלקי בשנת 1979. כיום, המטוס עדיין מיוצר בדגמים שונים. החל משנת 1979 נבנו למעלה ממאתיים מטוסים, וכמחצית מהם משרתים בחיל האוויר האיטלקי. המטוס משרת בחילות אוויר רבים, בהם חיל האוויר האיטלקי, חיל האוויר הארגנטינאי,  חיל האוויר של איחוד האמרויות הערביות, חיל האוויר הניגרי ועוד חילות אוויר רבים מסביב לעולם. לרוב, נבנה למטוס דגם מיוחד עבור כל מדינה כדי להתאימו לצרכיה.
ב-1988 התנגשו שלושה מטוסי אארמקי MB-339 במהלך מפגן ראווה אווירי בגרמניה. אחד מהם התרסק לתוך הקהל.
ברוס ריית'רמן

| --- | --- |

ברוס ריית'רמן, 2007
 לידה:  15 בספטמבר 1955 (בן 69) ברבנק, קליפורניה, ארצות הברית
 מדינה:  ארצות הברית 
 תקופת הפעילות:  מ-1963
 מקום לימודים:  אוניברסיטת קליפורניה בברקלי 
 בת זוג:  אריקה היל
 מספר צאצאים:  1
 פרופיל ב-IMDb
 
ברוס ריית'רמן (נולד ב-15 בספטמבר 1955) הוא יוצר סרטים אמריקאי . נודע בעיקר כמי שדיבב את מוגלי בסרט "ספר הג'ונגל" משנת 1967 ואת כריסטופר רובין בסרט "פו הדב ועץ הדבש".
חייו ועבודתו

נולד בברבנק, קליפורניה. ריית'רמן הוא בנם של האנימטור הגרמני-אמריקאי וולפגנג ריית'רמן ושל ג'ייני מארי מקמילן. הוא סיפק את קולם של מוגלי בסרט "ספר הג'ונגל" וכריסטופר רובין בסרט "פו הדב ועץ הדבש". לאחר שסיים את לימודיו באוניברסיטת קליפורניה בברקלי עם התמחות עצמאית במשאבי טבע ובספרדית, ניסיונות העבודה שלאחר מכן כללו שלל תפקידים כגון מדריך נהרות, ביולוג שטח, חוקר טבע, מנהיג משלחת[דרושה הבהרה] ויועץ ביולוגי. הוא עבד על הפקות תולדות הטבע במקומות אקזוטיים מאלסקה ועד אוסטרליה. כאשר התחיל את דרכו כצלם עצמאי ב-1983, ריית'רמן המשיך להפיק סרטים תיעודיים ששודרו על ידי PBS, ערוץ נשיונל ג'אוגרפיק, ערוץ דיסקברי, BBC, וקאנל פלוס. הוא שימש כצלם, מפיק, כותב ובמאי בשנות ה-90 במגוון תוכניות.[דרוש מקור] הוא גר בסנטה ברברה, קליפורניה עם אשתו, האמנית אריקה היל, ובתם קאמילה.
Beautifully Broken

Beautifully Broken הוא אלבום האולפן העשירי של הזמר-יוצר האמריקאי ג'לי רול. הוא יצא לאור ב-10 באוקטובר 2024 תחת הוצאת חברת התקליטים ריפבליק רקורדס ו-Bailee & Buddy.
הרכב

האלבום מתמקד באופן בולט בנושאים של בריאות הנפש ושיקום, בניגוד לאתוס המסיבות הנפוץ במוזיקת קאנטרי מודרנית. האלבום נוגע רבות בתחושת הבושה והמאבק בה, במיוחד ביחס לתפיסת הגבריות המסורתית בעולם הקאנטרי. באלבום יש שירים המדברים על מאבקים בחיים של עוני, התמכרות ופשע, אותם ג'לי רול עבר בעברו.
האלבום מסמן מעבר של ג'לי רול ממוזיקת הקאנטרי-ראפ לסגנון הדומה יותר לפופ-רוק עם אלמנטים של מוזיקה נוצרית עכשווית, עם השפעה של מוזיקת אצטדיונים ורוק אקוסטי, קאנטרי, ולפעמים גם נגיעות של היפ-הופ.
הרכב > שירים

השיר הפותח, "Winning Streak", מתרחש במפגש של אלכוהוליסטים אנונימיים, ומשתמש במוטיבים דתיים קלות. הוא כולל פסנתר בסגנון קולדפליי. בשיר, אדם חדש נשבר ובוכה, וגבר ותיק מפוכח שנמצא בקבוצה במשך עשרים שנה מנחם אותו. בשיר, הגבר המבוגר אומר: "אף אחד לא נכנס בדלתות האלה בזמן ניצחון," משפט שהפך למוטיב מרכזי בשיר.
השיר "When the Drugs Don’t Work" עוסק בהתמכרות לסמים, ונעשה בשיתוף פעולה עם הפזמונאית אילסי ג'ובר. בשיר "Get By", ג'לי רול מדבר על כך שהוא עדיין נאבק עם פיתויים כמו שתייה ועישון כדי להתמודד עם החיים. השיר גם נבחר להיות שיר הנושא של עונת הפוטבול קולג'ים של ESPN לשנת 2024–25. השיר "Unpretty" הוא בלדת עוגב ומקהלה, בה ג'לי רול מכיר בטעויות שעשה בעברו ומודה שחלק מאישיותו נבנה מהן. השיר "Hey Mama" מבטא את אהבתו להופעות למרות הקשיים של סיבובי ההופעות בדרכים. בשיר זה הוא גם מעניק מחווה לאשתו, בוני קסו, ומדבר על התמיכה והקשר החזק ביניהם.
חלק מהשירים עוסקים בהתמכרות ובמאבקים נפשיים, כמו "My Cross", "What’s Wrong With Me", "When the Drugs Don’t Work" ו-"I Am Not OK". אחד השירים באלבום, "Past Yesterday", נכתב יחד עם סקיילר גריי, ומספר על אישה צעירה המנסה לשנות את דימויה העצמי לאחר שהתמודדה עם התעללות מינית בילדותה.
הצלחה מסחרית

ג'לי רול הגיע למקום הראשון במצעד הבילבורד 200 עם האלבום. האלבום נכנס עם 161,000 יחידות שקולות לאלבום בשבוע הראשון שלו ו-58.86 מיליון השמעות סטרימינג, כאשר 114,000 מתוכן היו ממכירות פיזיות. האלבום גם הגיע למקום הראשון במצעד מצעד האלבומים המסחריים. האלבום הוא האלבום השני של ג'לי רול שנכנס לעשירייה הראשונה במצעד, לאחר האלבום Whitsitt Chapel שהגיע למקום השלישי בשנת 2023. האלבום הוא השלישי בכמות העותקים הנמכרו עבור אלבום קאנטרי בשנת 2024, אחרי האלבומים של ביונסה, Cowboy Carter, ושל פוסט מאלון, F-1 Trillion. מכירות האלבום התחזקו הודות לזמינותו בשבע גרסאות ויניל שונות, שלוש גרסאות תקליטור, קלטות שמע וגרסאות דיגיטליות שונות.
שלושה שירים מתוך האלבום נכנסו למצעד הבילבורד הוט 100: "I Am Not Okay", "Lonely Road" עם משין גאן קלי ו-"Liar".
הפצה

האלבום יצא בגרסאות שונות: גרסה סטנדרטית בת 14 שירים, גרסה מורחבת בת 22 שירים, גרסת דלוקס בת 27 שירים וגרסה מורחבת נוספת עם 28 שירים. תחילה, ג'לי רול הוציא את האלבום בן 22 השירים, ולאחר מספר שעות הוציא גרסה מורחבת עם חמישה שירים נוספים, בהם שיתופי פעולה עם הלסי וקית' אורבן.
ההכנסות ממכירות מוקדמות של תקליטורים ואלבומי ויניל באתר הרשמי של ג'לי רול הועברו לארבעה ארגוני צדקה: Folds of Honor, National Alliance on Mental Illness, Shatterproof ו-Wounded Warriors.
ביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
הגרדיאן: 
רולינג סטון: 
הרווארד קרימסון: 
בביקורת שנכתבה באתר של מגזין "וראייטי" צוין כי למרות המיקוד של האלבום בנושאים כבדים, יש גיוון בהפקה המוזיקלית שמונע מהאלבום לשקוע במצב רוח דיכאוני מדי, וכי למרות הפתיחות לנושאים כמו התמכרות ובושה, ג'לי רול אינו מטיף לחיים של התנזרות מוחלטת, והוא מתאר עצמו כסוג של "קליפורניה-סובר", כלומר מאפשר לעצמו שתייה ועישון במתינות.
בסקירת האלבום שנכתבה ברולינג סטון, נכתב כי כנותו והיכולת להתמודד עם עברו בצורה פתוחה הם מה שהופכים את ג'לי רול לגיבור בעיני קהל המאזינים שלו.
רשימת רצועות

| מס' | שם | משך |
| --- | --- | --- |
| 1. | Winning Streak  | 3:14 |
| 2. | Burning  | 2:51 |
| 3. | Heart of Stone  | 3:01 |
| 4. | I Am Not Okay  | 3:18 |
| 5. | When The Drugs Don't Work (עם אילסי)   | 3:23 |
| 6. | Higher Than Heaven (עם ויז קאליפה)   | 2:49 |
| 7. | Liar  | 3:24 |
| 8. | Everyone Bleeds  | 2:22 |
| 9. | Get By  | 2:40 |
| 10. | Unpretty  | 2:44 |
| 11. | Grace  | 2:51 |
| 12. | What It Takes  | 3:13 |
| 13. | Hey Mama  | 2:36 |
| 14. | Time of Day (עם משין גאן קלי)   | 3:11 |
| 15. | Born Again  | 2:36 |
| 16. | Guilty  | 2:52 |
| 17. | Little Light  | 3:00 |
| 18. | Hear Me Out  | 2:37 |
| 19. | Woman  | 3:19 |
| 20. | Smile So Much  | 3:14 |
| 21. | My Cross  | 2:12 |
| 22. | What's Wrong With Me  | 3:08 |
| Beautifully Broken (Pickin’ Up The Pieces) - רצועות בונוס> מס' | Beautifully Broken (Pickin’ Up The Pieces) - רצועות בונוס> שם | Beautifully Broken (Pickin’ Up The Pieces) - רצועות בונוס> משך | Beautifully Broken (Pickin’ Up The Pieces) - רצועות בונוס>  | Beautifully Broken (Pickin’ Up The Pieces) - רצועות בונוס>  | Beautifully Broken (Pickin’ Up The Pieces) - רצועות בונוס>  | Beautifully Broken (Pickin’ Up The Pieces) - רצועות בונוס>  | Beautifully Broken (Pickin’ Up The Pieces) - רצועות בונוס>  | Beautifully Broken (Pickin’ Up The Pieces) - רצועות בונוס>  | Beautifully Broken (Pickin’ Up The Pieces) - רצועות בונוס>  |
| --- | --- | --- | --- | --- | --- | --- | --- | --- | --- |
| 23. | Take A Bow (עם הלסי)   | 3:40 |  |  |  |  |  |  |  |
| 24. | Don't Want To (עם קית' אורבן)   | 3:18 |  |  |  |  |  |  |  |
| 25. | Devil Down (עם ארנסט)   | 2:16 |  |  |  |  |  |  |  |
| 26. | Really Gone (עם ראס)   | 3:05 |  |  |  |  |  |  |  |
| 27. | Past Yesterday (עם סקיילר גריי)   | 3:13 |  |  |  |  |  |  |  |
| 28. | Lonely Road (עם משין גאן קלי)   | 3:09 |  |  |  |  |  |  |  |
| משך כולל: | משך כולל: | 1:23:00 |  |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | 19 |
|  אוסטרליה | מצעד אלבומי הקאנטרי | 3 |
|  ארצות הברית | בילבורד 200 | 1 |
|  ארצות הברית | מצעד אלבומי הקאנטרי | 1 |
|  הממלכה המאוחדת | מצעד האלבומים הבריטי | 41 |
|  הממלכה המאוחדת | מצעד אלבומי הקאנטרי | 1 |
|  ניו זילנד | המצעד הניו זילנדי הרשמי | 22 |
|  סקוטלנד | מצעד האלבומים הסקוטי | 18 |
|  קנדה | מצעד האלבומים הקנדי | 3 |
הערות שוליים

1 2 3 4  Chris Willman, Jelly Roll’s ‘Beautifully Broken’ Offers Country Music a Reset, by Aggressively Prioritizing Mental Health > Partying: Album Review, Variety, ‏2024-10-12 (באנגלית אמריקאית)
1 2 3  Petridis, Alexis (2024-10-10). "Jelly Roll: Beautifully Broken review – country's newest superstar grapples with fame and addiction". The Guardian (באנגלית בריטית). ISSN 0261-3077. נבדק ב-2024-10-22.
↑  Trigger, Album Review – Jelly Roll’s “Beautifully Broken” - Saving Country Music, savingcountrymusic.com, ‏2024-10-14 (באנגלית אמריקאית)
↑  ‘Winning Streak’ Review: Jelly Roll’s Got Himself a Winner | Arts | The Harvard Crimson, www.thecrimson.com
1 2 3 4  Joseph Hudak, Jelly Roll Is an Endearing Mess on 'Beautifully Broken', Rolling Stone, ‏2024-10-14 (באנגלית אמריקאית)
↑  Thania Garcia, Jelly Roll Secures His First No. 1 Album With ‘Beautifully Broken’, Variety, ‏2024-10-21 (באנגלית אמריקאית)
↑  Ethan Millman, Jelly Roll Lands First Number One Album With 'Beautifully Broken', Rolling Stone, ‏2024-10-21 (באנגלית אמריקאית)
1 2 3 4 5 6  Keith Caulfield, Jelly Roll Scores First No. 1 Album on Billboard 200 With ‘Beautifully Broken’, Billboard, ‏2024-10-21 (באנגלית אמריקאית)
↑  australian-charts.com - Jelly Roll - Beautifully Broken, australian-charts.com
↑  ARIA Top 40 Country Albums Chart, www.aria.com.au (באנגלית)
↑  Official Albums Chart Top 100 on 18/10/2024, Official Charts, ‏2024-10-19 (באנגלית)
↑  Official Country Artists Albums Chart on 18/10/2024, Official Charts (באנגלית)
↑  charts.org.nz - Jelly Roll - Beautifully Broken, charts.nz
↑  Official Scottish Albums Chart on 18/10/2024, Official Charts (באנגלית)
↑  Jelly Roll | Canadian Albums, Billboard (באנגלית אמריקאית)
מוירות

| --- | --- |

 תרבות:  מיתולוגיה יוונית 
 אלים מקבילים:  Narecnitsi, נורנות, Parcae 
 אב:  קרונוס 
 
שלוש המוירות בגלריה הלאומית הישנה בברלין
מוֹירות (ביוונית: Μοῖραι, מילולית: "חלק" או "מנה", בהקשר של מנת הגורל) היו שלוש אחיות שייצגו את הגורל במיתולוגיה היוונית. המקבילות להן במיתולוגיה הרומית היו הפרסאות (Paracae), ובמיתולוגיה הנורדית – הנורנות. נקראות גם "הגורלות", "אחיות הגורל" או "אלות הגורל".
שלוש האחיות, קְלוֹתוֹ (ביוונית: Κλωθώ, המקבילה הרומית: נוֹנָה), לָאכֶסִיס (ביוונית: Λάχεσις, המקבילה הרומית: דֶקִימָה), והמבוגרת מבין השלוש, אטרופוס (ביוונית: Ἄτροπος, המקבילה הרומית: מוֹרְטָה), שלטו בגורל כל חי, וגורלו של האדם נקבע על ידי "חוט החיים", המייצג את מנת החיים שהוא זכה לה. קלותו ("הטווה") טוותה את חוט הגורל, לאכסיס ("מטילת הגורל") קבעה את אורכו, ואטרופוס החליטה על אופן מותו של האדם וגזרה את החוט המיוחד שיש לכל חי בהתאם לאורך שנקבע לו. גזירתו של החוט הביאה למותו המיידי של האדם.
המוירות תוארו כשלוש נשים זקנות, אכזריות, קרות ומאיימות, המטילות מורא על כל הקיים, אפילו על האלים. למעשה הן היו הכוח האחד שמעל לאדם ומעל לאלים, הגזירה הקדומה שאיש לא יכול לשנות, בהתאם לתפיסה הפאטאליסטית. כל שיכלו האלים לעשות הוא לגלות מפעם לפעם לבני-האדם חלק מאותו הגורל או אותה גזירה קדומה, למשל על ידי נבואה (על ידי האורקל מדלפי, למשל).
במיתולוגיה יש גרסאות סותרות באשר למוצאן של שלוש המוירות. בין היתר, מסופר כי הן בנותיהם של זאוס ותמיס הטיטאנית, של אלת הלילה ניקס, או של זאוס ואנאנקה (אלת ההכרח והגורל).
מוירות בתרבות

קיימת סברה[דרוש מקור] כי דמויותיהן של שלוש המכשפות השייקספיריות מהמחזה "מקבת'" מבוססות על שלוש המוירות, אם כי יש הסבורים שהן מבוססות על הגראיות מסיפורו של פרסאוס.
האסטרואידים 97 Klotho (אנ'), ‏120 Lachesis (אנ') ו-273 Atropos (אנ') נקראים על שם שלוש האחיות.
בסרט המצויר "הרקולס", שיצא בשנת 1997, מופיעות שלוש "אלות הגורל" (אלת העבר, אלת ההווה ואלת העתיד) המבוססות על המוירות ועל הגראיות.
דמויותיהן של שלוש המוירות מופיעות בעונה החמישית של סדרת הטלוויזיה "אגדות המחר".
דמויותיהן של שלוש המוירות מופיעות בפרק החמישי של סדרת הטלוויזיה ״פרסי ג׳קסון והאולימפיים״.
פייסל עזאיזה

| --- | --- |

 לידה:  7 באפריל 1957 (בן 67) דבורייה, ישראל
 ענף מדעי:  עבודה סוציאלית
 מקום לימודים:  האוניברסיטה העברית בירושלים (1981)  האוניברסיטה העברית בירושלים (1984)  האוניברסיטה העברית בירושלים (1992) 
 מוסדות:  אוניברסיטת חיפה (2007–2011) 
 הערות:  ראש מועצת דבורייה, בכיר בארגונים מוניציפליים ופעיל ועדת המעקב העליונה של הציבור הערבי בישראל
 תרומות עיקריות
 חקר בריאות המגזר הערבי
 
פייסל עזאיזה (בערבית: فيصل عزايزة; תעתיק מדויק: פיצל עזאיזה; נולד ב-7 באפריל 1957) הוא פרופסור לעבודה סוציאלית, המכהן כנשיא מכללת סכנין. כיהן בעבר כדקאן הפקולטה למדעי הרווחה והבריאות באוניברסיטת חיפה, וממלא מקום ראש הוועדה לתכנון ולתקצוב של המועצה להשכלה גבוהה. עבודתו מתמקדת בתחום הרווחה והבריאות במגזר הערבי בישראל ושוויון מול המגזר היהודי.
ביוגרפיה

עזאיזה נולד וגדל בדבורייה שבישראל. ב-1981 סיים תואר ראשון בהצטיינות בעבודה סוציאלית באוניברסיטה העברית בירושלים, ב-1984 סיים תואר שני בהצטיינות בעבודה סוציאלית באוניברסיטה העברית. שימש עוזר הוראה ומורה באוניברסיטה העברית ומורה באוניברסיטת אל-קודס. ב-1992 קיבל תואר דוקטור מהאוניברסיטה העברית, עבודת הדוקטורט עסקה בדפוסי הנקה ותכנון משפחה בקרב נשים כפריות מוסלמיות בישראל ונעשתה בהנחיית יונה רוזנפלד וחוה פלטי. את הפוסט-דוקטורט עשה בבית הספר לכלכלה של לונדון. בשובו לישראל שימש מרצה בבית הספר לעבודה סוציאלית וב-1993 מונה למרצה בבית הספר לעבודה סוציאלית של אוניברסיטת חיפה. ב-1998 מונה למרצה בכיר עם קביעות, ב-2007 לפרופסור חבר וב-2011 לפרופסור מן המניין. בשנים 2006 עד 2009 עמד בראש התוכנית לתואר שני בעבודה סוציאלית ובשנים 2009 עד 2014 עמד בראש בית הספר לעבודה סוציאלית באוניברסיטת חיפה.
לאורך השנים מילא מגוון תפקידים ציבורים: ב-1991 היה ממייסדי עמותת סיכוי - לקידום שוויון אזרחי, בשנים 1995 עד 1998 שימש יועץ וסגן נשיא בקרן אברהם. שימש חבר הנהלת הקרן החדשה לישראל. בשנים 1998 עד 2001 כיהן כראש מועצת דבורייה, במקביל שימש דובר ועדת המעקב העליונה של הציבור הערבי בישראל. בשנים 2001 עד 2003 כיהן כיו"ר דירקטוריון החברה למתנ"סים, הוא היה בכך הערבי הראשון לכהן כיו"ר חברה ממשלתית. בשנים 2002 עד 2009 עמד בראש המכון היהודי-ערבי באוניברסיטת חיפה. משנת 2005 מכהן בחבר הנאמנים של מכון מופ"ת. משנת 2007 מכהן בדירקטוריון בנק ערבי ישראלי. שימש חבר ועדת פרס סוקולוב וחבר ועדת אות הנשיא למתנדב. בשנים 2005 עד 2011 שימש חבר בוועדה לבדיקת מינויים בחברות ממשלתיות והיה בכך לערבי הראשון המכהן בוועדה. בשנת 2013 מונה לחבר בוועדת המינויים בראשות נציב שירות המדינה.
משנת 2002 מכהן כחבר במועצה להשכלה גבוהה. ב-2010 מונה לחבר בוועדה לתכנון ולתקצוב (ות"ת), ב-2014 מונה לסגן יו"ר, והיה בכך לערבי הראשון בתפקיד זה. לאחר התפטרותו של מנואל טרכטנברג ב-2015 מונה לממלא מקומו.
בשנת 2016 נבחר לתפקיד דיקן הפקולטה למדעי הרווחה והבריאות באוניברסיטת חיפה.
בשנת 2021 משמש פרופ' פייסל עזאיזה כנשיא מכללת סכנין.
כיום משמש עזאיזה גם כמייסד ויו"ר משותף של מפלגת "כל אזרחיה" יחד עם אברום בורג.
עזאיזה נשוי ואב לארבעה. רעייתו מפקחת במשרד החינוך ודוקטור להוראת מדעים.
מפרסומיו

עדיטל בן-ארי ופייסל עזאיזה, קווי מצוקה (ער"ן) בשפה הערבית, ירושלים, המוסד לביטוח לאומי, האגף לפיתוח שירותים, מנהל המחקר והתכנון, 2003.
הערות שוליים

↑   אבי בר-אלי, היו"ר הערבי הראשון בחברה ממשלתית גדולה: "שיפרנו את השירות ברכבת, בדרך להוזלת תעריפים", באתר TheMarker‏, 28 בנובמבר 2015
↑  מוסטפא אגבאריה‏, ד"ר פייסל עזאיזה מונה לוועדה למינוי בכירים, באתר וואלה, 20 בנובמבר 2005
↑  ירדן סקופ, לראשונה: פרופסור ערבי מונה לסגן יו"ר ות"ת, באתר הארץ, 23 בפברואר 2014
↑  פייסל דיקן, באתר הפקולטה, הערה: המקור כולל הפנייה לוויקיפדיה, אך אין חשש לציטוט מעגלי, כי המידע שנלקח מוויקיפדיה הוא רק מידע ביוגרפי שמובא אגב אורחא ולא ההחלטה על המינוי. תכלית המקור לפרסם את דבר המינוי, והוא פורסם כשבועיים לפני עדכון המינוי בערך. (ארכיון)
↑  רן פוני, פרופ' פייסל עזאיזה: "הגיע הזמן לשלב יותר מורים ערבים בבתי הספר, אבל יש תחושה שהציבור לא מוכן לכך", באתר ישראל היום, 3 בפברואר 2022
| --- | --- |
בקרת זהויות :  NLI: 987007311819305171  BnF: cb161910008 (data)  ISNI: 0000 0001 1999 1949  LCCN: n2008054199  ORCID: 0000-0002-3094-7575  VIAF: 70865367   WorldCat (עם VIAF): 70865367
ליאור רוזנטל

ערך זה עוסק בקצין בצה"ל. אם התכוונתם לכדורגלן ישראלי, ראו .
| --- | --- |
אין תמונה חופשית
 לידה:  1971 (בן 53 בערך) 
 מדינה:  ישראל 
 השתייכות:   צבא הגנה לישראל
 תקופת הפעילות:  1989 - 1994 1995 – 2013
 דרגה:    סגן אלוף
 תפקידים בשירות
 מפקד גדוד שפיפון 404  מפקד השלמה לקצונה חילית  מפקד גדוד דקל בבהד 1  קצין אג"ם מתקמ"ר  מפקד גדוד 402  סגן מפקד אגד ארטילרי 215  מפקד אגד ארטילרי
 
ליאור רוזנטל (רוזי) (נולד ב-1971) הוא קצין צה"ל במילואים שכיהן כמפקד אגד ארטילרי בדרגת אל"ם בחיל התותחנים.
ילדותו

ליאור רוזנטל נולד לחיה ואילן רוזן-טל, ולו שתי אחיות צעירות ממנו. הוא גדל והתחנך בבת-ים עד 1979 ואז עבר עם הוריו לתל אביב.
רוזנטל הוא בוגר הגימנסיה העברית "הרצליה".
הערות שוליים

↑  אמיר בוחבוט‏, אלוף-משנה שלקח קונסולת משחקי Wii יורד בדרגה, באתר וואלה, 10 במרץ 2013
היפרנורמליזציה

| --- | --- |

 סוגה:  סרט תיעודי 
 כותבים:  אדם קרטיס 
 בימוי:  אדם קרטיס 
 ארץ מקור:  הממלכה המאוחדת 
 שפות:  English
 הפקה
 מפיק:  Sandra Gorel
 חברת הפקה:  BBC
 שידור
 רשת שידור:  BBC 
 קישורים חיצוניים
 דף התוכנית ב-IMDb
 
HyperNormalisation הוא סרט תיעודי של ה-BBC משנת 2016 מאת הקולנוען הבריטי אדם קרטיס. הוא טוען שממשלות, אנשי כספים ואוטופים טכנולוגיים ויתרו מאז שנות ה-70 על "העולם האמיתי" המורכב ובנו "עולם מזויף" פשוט יותר המנוהל על ידי תאגידים ונשמר באופן יציב על ידי פוליטיקאים. הסרט יצא לאקרנים ב-16 באוקטובר 2016 ב־BBC iPlayer.